Ribe Stifts Adresseaviser, 1806-10-06
Hs. Majestæt Kongen, Prindsesserne Juliane og Charlotte, Hertugen af Augustenborg og Prinds Ferdinand ankom Kl. 1 1/2 og toge Plads paa Kassernens Altan, der var betrukken med rødt Fløiel. Siden steeg de ned i Kredsen og besaae med Deeltagelse alle Tilberedelserne til Reisen. Den lille Ballon, som skulde vise Vindens Retning, blev imidlertid fyldt; ved samme blev heftet en Fane med Kongens Navnetræk, og derpaa blev den af Professoren overrakt til Hs. Høihed, Prindsesse Juliane, som afklippede Baandet der holdt den. Den steeg strax op og tog Fart Vesten ud over Sielland i en betydelig Høide. Herpaa forføiede Herskabet sig op paa Altanen, Professor Robertson steeg i sin Gondol, som blev holdt af 3 a 4 Personer og gik hele Kredsen rundt med den, for at tage Afsked med Tilskuerne. Kl. 1 1/2 steg han i Luften og lod nogle Minuter efter Opfarten en Fald skierm med en Høne gaae ned paa Nørrebroe. Ballonen steeg til saadan Høide, at den næsten en halv Time kunde sees fra Exerceerpladsen, hvor Tilskuerne ledsagede ham med igientagne Hurraraab, som ligeledes gienlød af den uhyre Mængde Tilskuere, der paa Fartmagsveien, paa Broerne og Fællederne havde samlet sig. Luftseileren svævede en heel Time hen over Landet og først Kl. 2 1/4, da han saae Roeskildefjorden, og noget længere borte den bredere Jsefjord og nærmere under sig en Mængde Moser og Moradser, nedlod han sig og udkastede Ankeret. Efter at have svigter nogen Tid og slæbt hen efter den over Mark og Moser henstrygende Ballon, faldt Ankeret endelig i et Dige og nu holdt det. Nogle Bønder nærmede sig hvoraf en gammel Bonde var den første, som greb fat i Ringen, og nu kom flere til og holdt Ballonen. Stedet, hvor Ballonen blev tømt for Luft, var en sumpig Eng, 2 Mile fra Roeskilde og 3 1/2 Miil fra Kbhvn, tilhørende det bag ved liggende Smørumøvre Sogn. Byen Østrup var ikke langt borte paa venstre Haand. Efterat have gaaet omtrent een Fierdinqvei til en Kroe, fandt Hr. Robertson der Pastor Bindebølle fra Ledøir, med hvem han tog did, og hvis Omhu og Deeltagelse han var overmaade fornøiet med. Der fik han nu en Bondevogn til Kiøbenhavn, hvor han ankom omtrent Kl. 9 og blev modtaget med glade Hurraraab af en Folkestimmel som til Midnat blev ved at opfylde Gaarden hos Rau Professor Roberison har i denne Fart for første Gang og efter Opfordring af en Professor i Stokholm gjort den Erfaring, at det er mueligt, i de høiere Egne af Armosphæren, hvor Varmen er omtrent eens, at holde Ballonen i en jevn Høide; i hele 3 Qvartrer foregik paa Hr. Robertsons Barometer ikke en Forandring af 11 Linie. Ved Opfarten stod Barommetret paa 28 Tommer, 2 Linier og efterat Farten havde varet 1 Qvarteer, sank det til 22 Tommer og 2 Linier (fransk Maal) og holdt sig der, til Hr. Robertson steeg ned. Thermometret stod ved Jorden før Farten begyndtes, paa 20 Grader og paa den største Høide, var det ved 2 Grader under Frysepunktet. Uagtet den uhyre Mængde Mennesker, som overalt vare sammenstimlede og havde lang med Gothersgade besat Tage og Skorstene, veed man blot denne ene Ulykke af Betydelighed, at en Mand, som var krøben op i et af Træerne paa Reformert Kirkegaard faldt need og blev jammerlig forslaaet, da han tørnede paa Stakittet omkring Kirkegaarden. Det usædvanlig skiønne Veir paa denne Aarstid forherligede det Hel og den almindelige Stemning var Beundring og Glæde over den skiønne Luftfart. Stadsphysikus Doctor Scheel havde kort for Opfarten bragt Professor Robertson en Kork=Svommerrøie, som han modtog.